तेंदुलकर के वन डे में 18 हजार रन पूरे  
तेंदुलकर का यह 451वां मैच है लेकिन उन्होंने अपने सर्वाधिक रन ऑस्ट्रेलिया के खिलाफ बनाए हैं।
रिकार्डों के बादशाह सचिन तेंदुलकर ने ऑस्ट्रेलिया के खिलाफ विश्व कप क्वार्टर फाइनल मैच में गुरुवार को 45वां रन पूरा करते हुए एकदिवसीय अंतरराष्ट्रीय क्रिकेट में 18,000 रन भी पूरे किए। वह इस मुकाम पर पहुंचने वाले दुनिया के पहले बल्लेबाज हैं।  तेंदुलकर का यह 451वां मैच है लेकिन उन्होंने अपने सर्वाधिक रन ऑस्ट्रेलिया के खिलाफ बनाए हैं।मास्टर ब्लास्टर ने दुनिया की नंबर एक टीम के खिलाफ 68 मैच में 3000 से भी अधिक रन बनाए हैं। उन्होंने गुरुवार को पारी के 14वें ओवर में ब्रेट ली की गेंद पर एक रन लेकर 18,000वां रन पूरा किया।  तेंदुलकर के नाम पर अब 45.13 की औसत से 18008 रन दर्ज हैं जिसमें 48 शतक और 94 अर्धशतक शामिल हैं। श्रीलंका :2965:, पाकिस्तान 2389: और दक्षिण अफ्रीका :2001: के खिलाफ भी वन डे में 2000 से अधिक रन बनाए हैं। विश्व कप में दो हजार से अधिक रन :2175: बनाने वाले दुनिया के वह एकमात्र बल्लेबाज हैं। तेंदुलकर को अंतरराष्ट्रीय क्रिकेट में शतकों के शतक पूरा करने के लिये अब केवल एक सैकड़े की दरकार है। उन्होंने टेस्ट मैचों में 51 शतक लगाये हैं। उन्होंने पिछले साल दक्षिण अफ्रीका के खिलाफ ग्वालियर में नाबाद 200 रन बनाकर एकदिवसीय अंतरराष्ट्रीय क्रिकेट का पहला दोहरा शतक जड़ा था।